ডিজনি চ্যানেল (বেলজিয়াম)
ডিজনি চ্যানেল দ্য ওয়াল্ট ডিজনি কোম্পানি মালিকানাধীন একটি বেলজীয় শিশুতোষ টেলিভিশন চ্যানেল। এটি যুক্তরাষ্ট্রভিত্তিক ডিজনি চ্যানেলের ফ্লেমিশ সংস্করণ, যা ২০০৯ সালের ১ নভেম্বরে ফ্ল্যান্ডার্সে সম্প্রচার শুরু করে, ডিজনি চ্যানেলের ওলন্দাজ ফিডের একটি উপফিড হিসেবে। ২০১২ সালে ফ্লেমিশ ফিড ওলন্দাজ ফিড থেকে আলাদা হয়। ফরাসি বেলজিয়ামে ডিজনি চ্যানেলের ফরাসি ফিড সম্প্রচার হয়েছিল ২০১৫ সালের ২৯ জুনের পর্যন্ত, যখন একটি ফরাসি বেলজীয় ফিডের উদ্বোধন হয়। উভয় ফ্লেমিশ এবং ফরাসি ফিড নিজস্ব বিজ্ঞাপন সহ একই অনুষ্ঠানসূচীতে চলে।